Kollegacoaching - bliv en bedre sparringspartner: MBK
Kollegacoaching – bliv en bedre sparringspartner
Vil du lære, hvordan du giver dine kolleger god og relevant sparring i hverdagen? Vil du have indsigt i coachens værktøjskasse, så du kan bidrage til at gøre dine kolleger endnu dygtigere og mere effektive.
Vil du give samarbejdet på din arbejdsplads et betydeligt løft gennem effektive samtaler?
På dette kursus lærer du, hvordan du kan bruge coaching-teknikker i hverdagen.
Hjem » Kurser » Interne kurser » Konflikthåndtering og samarbejde » Kollegacoaching – bliv en bedre sparringspartner
Kurset er målrettet dig, der vil lære at stille de gode spørgsmål og være en effektiv sparringspartner for dine kolleger. Du har et job, hvor du har brug for at sparre med kolleger eller medarbejdere og støtte andres faglige og personlige udvikling. Du ønsker at lære de grundlæggende coachingfærdigheder eller måske har du allerede snuset til coaching og vil lære, hvordan du kan bruge værktøjerne i en travl hverdag.
En virkningsfuld spørgeramme, du nemt kan huske og bruge i hverdagen.
Inspiration til at føre professionelle sparrings- og coachingsamtaler.
God indsigt i, hvad kollegacoaching er og hvad det kan bruges til.
Fortrolighed med grundlæggende metoder til at coache, så kolleger vokser med opgaven og deres faglighed.
Indsigt i hvordan du bidrager til kollegers motivation, ejerskab og selvtillid.
Indsigt i hvornår du skal bruge feedback, rådgivning og coaching.
Skærpet fokus på at lytte aktivt og sætte præcist ind efter behov.
Træning i spørgeteknikker, der virker.
Hvad er kollegacoaching og kan kan det bruges til.
Hvorfor kollegacoaching gør dig og dine kolleger bedre og mere effektive på jobbet.
Kollegacoachens grundlæggende færdigheder.
Kunsten at lytte aktivt med nøgleord.
Effektive spørge- og dialogteknikker.
Undgå at gå i løsningsmode og skab kompetence.
Du lærer at motivere og skabe ejerskab hos din kollega.
Sådan flytter du fokus fra problem til mål og ressourcer.
Sådan giver du anerkendende sparring og feedback til din kollega.
Træning i samtaleteknik.
Næste skridt – hvordan kommer du videre som kollegacoach?
Kurset består af en kombination af korte teori- og metodeoplæg, øvelser og praktisk træning i at coache. Som deltager må du forvente at skulle bidrage aktivt ved at coache, blive coachet og som observatør. Du kommer til at forberede dig ved at tænke over 1-2 emner, du gerne vil blive coachet i.
Hvad kollegacoaching er og bruges til?
Hvorfor er det relevant at bruge coaching fremfor almindelig sparring og gode råd? Hvornår kan kollegacoaching bruges? Hvorfor kollegacoaching gør dig og dine kolleger bedre og mere effektive på jobbet
Kollegacoachens grundlæggende færdigheder
Leveregler. Neutralitet og nysgerrighed. Aktiv lytning og nøgleord. At undgå at gå i løsningsmode.
Effektive spørge- og dialogteknikker
Styring af samtalens procesniveau. Sætte mål for samtalen og indgå en kontrakt. Tage timeout og lave en god afslutning.
Hvordan skal jeg gebærde mig? Er der nogle ting, jeg skal passe på med kropssproget?
Spørgsmåls effekt
Øvelse med anerkendende spørgsmål. Hvordan påvirker spørgsmål? Spørgsmål med sproglige forudsætninger.
Vigtige teoretiske begreber
Kollegacoachens ”briller”. Autopoiese og den tilpasse forstyrrelse. Lineær og cirkulær tænkning.
Forskellige spørgsmålstyper
I dybden med forskellige typer af spørgsmål. Forskellige hensigter bag forskellige spørgsmålstyper. Hvordan skaber du udvikling og læring?
Coach og kollega – hvad skal du være opmærksom på
Hvilke udfordringer er der ved at coache en kollega? Hvilke forholdsregler skal du tage? Tavshedspligt? Næste skridt – hvordan kommer du videre som kollegacoach?
Problem, mål og ressourceramme
Hvordan du påvirker gennem forskellige forståelses- og spørgerammer. En effektiv spørgeramme til en travl hverdag.
Udgangspunkt for kursets program er deltagernes ønsker og behov. Hvilke emner vi kommer ind på, og hvordan de enkelte emner vægtes, afhænger af deltagerne.
Introduktion til kollegacoaching. Hvornår og hvorfor er coaching et stærkt redskab? Formiddagen fokuserer på at introducere kollegacoachens kernekompetencer såsom at være neutral, lytte aktivt og holde igen med egne løsningsforslag. Forskellige øvelser bruges til at komme i gang med at coache med det samme.
At styre samtalen. Værktøjer til at styre samtalens procesniveau og sikre at samtalen hjælper kollegaen. Eftermiddagen bruges på at lære at holde samtalen på sporet og styrke samtalekompetencer når du vil coache og hjælpe en kollega. Spørgsmåls effekt handler om hvordan forskellige spørgsmål har forskellige virkning og hvordan man som kollegacoach kan være opmærksom på om man bruger sproget klogt. Samtaleteknikker trænes gennem en egentlig coaching-runde samt forskellige øvelser og fælles refleksion.
Introduktion til coachens briller. Hvad betyder det at påtage sig rollen som coach. Hvordan hjælper man bedst og hvordan skal man indstille blikket for at bidrage bedst til kollegaens læring og udvikling? Gennemgang af vigtige teoretiske begreber. Herudover introduceres og trænes en nem spørgeramme, der kan huskes og anvendes i hverdagens samtaler.
Fortsættelse af træning og introduktion af en lidt mere omfattende spørgemetode, der sikrer at samtalen giver kollegaen noget nyt input. Mere træning i tremandsgrupper. Som det sidste på eftermiddagen sætter vi fokus på de udfordringer og særlige (etiske) hensyn, der skal tages, når man coacher en kollega fremfor en udenforstående. Kurset afsluttes med at deltagerne beslutter, hvordan de vil arbejde videre med kursets indhold.